Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 22.09.2015 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7


Prítomní

René Blanárik - starosta obce
Ján Kollár, Ivana Ladvenicová, Lívia Michaličková,  Blanka Štefaničková, Eva Ažaltovičová -poslanci OZ Dobrá Voda

Neprítomní
Andrea Lukačovičová - ospravedlnená
Gabriela Puškášová - ospravedlnená

Program zasadnutia
1. Otvorenie zasadnutia
2. Schválenie programu zasadnutia, určenie zapisovateľa, overovateľov  zápisnice, voľba návrhovej komisie
3. Kontrola plnenia uznesení z predchádzajúceho  zasadnutia  OZ  Dobrá Voda 
4. Schválenie nájmu Crazy cars & zámočnícke práce po rekonštrukcii strechy
5. Predĺženie nájmu pozemku Jozef Švec a Ivan Benedikovič
6. Schválenie konateľa spoločnosti KOVO Dobrá Voda spol. s r.o.
7. Schválenie Komunitného plánu Dobrá Voda
8. Rozpočtové opatrenie č. 3/2015 pre Obec Dobrá Voda
9. Rozpočtové opatrenie č. 1/2015 pre ZŠ s MŠ Dobrá Voda
10. Čerpanie rozpočtu obce Dobrá Voda za 1. polrok 2015
11. Zámer prenájmu nehnuteľného majetku obce Dobrá Voda - reštaurácia
12. Uznesenia OZ
13. Diskusia
14. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 5 poslanci a OZ je uznášania schopné. Oboznámil poslancov s programom zasadnutia. Starosta obce navrhol doplniť bod 12. Schválenie podnikania Ing. PhDr. Veroniky Opálekovej, hlavnej kontrolórky obce Dobrá Voda a následne zmeniť číslovanie nasledujúcich bodov 13. Uznesenia OZ, 14. Diskusia, 15. Záver.  Poslanci OZ so zmenou a  doplnením programu súhlasili a k programu nemali pripomienky.  

René Blanárik určil za zapisovateľku zápisnice Luciu Piačkovú a za overovateľov zápisnice Blanku Štefaničkovú a Líviu Michaličkovú.

Za predsedu návrhovej komisie starosta navrhol Líviu Michaličkovú, členov komisie Ivanu Ladvenicovú a Evu Ažaltovičovú.

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 37/2015

Obecné zastupiteľstvo v Dobrej Vode
1. schvaľuje program zasadnutia obecného zastupiteľstva zo dňa 22.09.2015
2. určuje overovateľov zápisnice  – Blanku Štefaničkovú a Líviu Michaličokovú
 zapisovateľka   Lucia Piačková
3. volí návrhovú komisiu v zložení
predseda –Lívia Michaličková
členovia  - Ivana Ladvenicová a Eva Ažaltovičová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		5
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 5.

3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 23.06.2015 urobila Ivana Ladvenicová
a skonštatovala, že všetky uznesenia boli splnené. 

4. Schválenie nájmu Crazy cars & zámočnícke práce po rekonštrukcii strechy

Starosta obce René Blanárik oboznámil prítomných, že  dňa 24.3.2015 schválilo na zasadnutí obecné zastupiteľstvo odpustenie nájmu Ing. Petrovi Vaculíkovi – Crazy cars & zámočnícke práce na nebytové priestory parc. č. 1391/3 na obdobie od 1.4.2015 do ukončenia prác na oprave strechy.  Strecha bola ukončená podpísaním preberacieho protokolu č. 1/2015 zo dňa 29.6.2015. Na základe uvedeného je treba opätovne schváliť prenájom celých nebytových priestorov. 
Starosta obce vyzval prítomných k diskusii. 

Starosta obce požiadal predsedkyňu návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5poslanci. 

Uznesenie č. 38/2015

OZ v Dobrej Vode

schvaľuje nájom Ing. Petrovi Vaculíkovi – Crazy cars & Zámočnícke práce v nebytových priestoroch parc. č. 1391/3, o výmere 161 m2 po rekonštrukcii strechy v zmysle zmluvy o nájme nebytových priestorov č. 04/2015 od 01.07.2015 .

Za: 		5
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 5.

5.Predĺženie nájmu pozemku Jozef Švec a Ivan Benedikovič

Starosta obce oboznámil poslancov, že dňa 16.06.2015 prišla žiadosť o predĺženie nájomnej zmluvy podpísanej dňa 28.12.2000 od Jozefa Šveca. Táto žiadosť ako aj žiadosť od Ivana Benedikoviča, ktorá bola doručená na Obecný úrad dňa 23.6.2015 boli prejednávané na zasadnutí obecného zastupiteľstva dňa 23.6.2015. Následne bolo doručené na obecný úrad Dobrá Voda aj vyjadrenie k žiadosti o predĺženie nájomnej zmluvy č. 9/2000 dňa 29.6.2015 od Ivana Benedikoviča. V prvom júlovom týždni sa dostavil na Obecný úrad Ing. Peter Dobák a potvrdil, že starostlivosť zostala len na pánovi Jozefovi Švecovi a tým znášal aj všetky náklady na údržbu pozemku a stromov. On ako osoba neprejavil záujem o ďalší nájom a súhlasí s tým, aby bol pozemok prenajatý pánovi Jozefovi Švecovi, nakoľko sa o tento pozemok v posledných rokoch staral on. Ale navrhol, aby v zmluve bola stanovená podmienka prístupnosti pozemku. Starosta obce vyzval prítomných na diskusiu. Hlavná kontrolórka obce upozornila na skutočnosť, že v liste od pána Ivana Benedikoviča zo dňa 29.6.2015 bola navrhovaná zmena využitia na nepoľnohospodárske využitie. K tejto pripomienke  sa vyjadril pán Benedikovič aj pán Švec. Starosta sa pánov Benedikoviča a Šveca spýtal, či pristúpili k dohode. Pán Švec naďalej trvá na svojej požiadavke, ktorú uviedol vo svojej žiadosti zo dňa 16.06.2015.Vyjadril sa, že mu ide hlavne o to, aby tam bol poriadok, nakoľko sa pozemok nachádza v blízkosti jeho domu. Taktiež upozornil na skutočnosť, že pozemok je voľne prístupný komukoľvek. Starosta obce podotkol, že za posledné roky obecný úrad neevidoval  žiadne sťažnosti na pána Šveca kvôli neprístupnosti pozemku. Pani Štefaničková sa informovala, kto toto leto kosil trávu na predmetnom pozemku pričom jej odpovedal pán Švec, že sa o to stará spolu s rodinou a tak tomu bolo  aj počas minulých rokov. Následné sa pani Ažaltovičová sa spýtala, kto sa momentálne stará o stromky na pozemku. Pán Švec sa vyjadril, že on s rodinou, čo potvrdí aj Ing. Peter Dobák.  

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 





Uznesenie č. 39/2015

OZ v Dobrej Vode

schvaľuje prenájom pozemku parcelné číslo 1726 o výmere 2000 m2v cene 10,00 eur/rok na dobu 5 rokov Jozefovi Švecovi od 28.12.2015 do 28.12.2020.

Za: 			5
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 5.

6. Schválenie konateľa spoločnosti KOVO Dobrá Voda spol. s r.o.

Starosta obce ako oboznámil prítomných, že spoločnosť KOVO Dobrá Voda je od 15.2.2015 bez štatutára, čo bolo vytknuté aj audítormi v audítorskej správe za rok 2014. Starosta obce riešiť predmetnú záležitosť od marca2015 a na základe výsledkov z pohovorov  ako jediný spoločník obchodnej spoločnosti KOVO  Dobrá Voda spol. s r.o.  predložil návrh na schválenie vymenovania nového konateľa uvedenej spoločnosti Martina Gaža, s účinnosťou od  23. 09. 2015. Pracovnoprávny vzťah starosta navrhuje riešiť polovičným úväzkom. Následne vyzval pána Martina Gaža sa predstavil poslancom a predniesol svoj zámer k lepšiemu fungovaniu firmy.

Ďalej starosta oboznámil poslancov, že treba zrušiť starú dozornú radu a vymenovať nových členov dozornej rady z radov poslancov, aby sa zosúladil stav spoločnosti so zákonom. Starosta vyzval prítomných k diskusii. Po diskusii sa pristúpilo k hlasovaniu.

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 40/2015

OZ v Dobrej Vode

a)schvaľuje odvolanie dozornej rady v zložení Ing. Pavol Danko, Dobrá Voda 77, Ján Danko, Dobrá Voda 258, Benedikt Kováč, Dobrá Voda 88
b) schvaľuje dozornú radu v zložení Ján Kollár, Dobrá Voda 7,  Blanka Štefaničková, Dobrá Voda 394, Lívia Michaličková Dobrá Voda 70
c) schvaľuje do funkcie štatutárneho zástupcu spoločnosti – konateľa pána Martina Gaža
d) poveruje René Blanárika, starostu obce Dobrá Voda v predmetnej veci konať  

Za: 			5
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 5.

7. Schválenie komunitného plánu Dobrá Voda

Starosta obce oboznámil prítomných, že na základe Protokolu o výsledku kontroly efektívnosti a účinnosti pri výkone pôsobností obcami slovenskej republiky – Obec Dobrá Voda a následne v zmysle opatrení zo dňa 18.12.2014 dala obec vypracovať Komunitný plán sociálnych služieb obce Dobrá Voda 2015-2020. Komunitný plán je k dispozícii na obecnom úrade Dobrá Voda. Starosta obce vyzval prítomných k diskusii.

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 41/2015

OZ v Dobrej Vode

schvaľuje Komunitný plán sociálnych služieb obce Dobrá Voda 2015-2020

Za: 			5
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 5.

8. Rozpočtové opatrenie č. 3/2015 pre Obec Dobrá Voda

Starosta obce oboznámil poslancov s Návrhom rozpočtového opatrenia č. 3/2015.  Zmena sa týka viacerých položiek rozpočtu, nakoľko sa rozpočet upravuje na základe skutočného čerpania. Jedná sa najmä v príjmovej časti o úpravu transferov zo ŠR a EÚ – podpora zamestnanosti, dobrovoľnícka činnosť, kapitálový transfer na rekonštrukciu obecného úradu. Vo výdavkovej časti boli upravené položky na základe skutočného čerpania.

K uvedenému bodu nemali poslanci žiadne otázky ani pripomienky. 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 42/2015

Obecné zastupiteľstvo v Dobrej Vode

schvaľuje Rozpočtové opatrenie č. 3/2015 pre Obec Dobrá Voda.

Za: 		5	
Proti: 		0
Zdržal sa: 	0 
Nehlasoval:	0

Uznesenie bolo schválené počtom hlasov 5.

9. Rozpočtové opatrenie č. 1/2015 pre ZŠ s MŠ Dobrá Voda

Starosta obce vyzval pracovníčku ZŠ s MŠ Dobrá Voda Beatu Hrašnovú, aby sa vyjadrila k rozpočtovému opatreniu č. 1/2015. V rozpočte boli upravené príjmy a výdavky školy na základe skutočného čerpania v roku 2015.

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 


Uznesenie č. 43/2015

Obecné zastupiteľstvo v Dobrej Vode

schvaľuje Rozpočtové opatrenie č. 1/2015 pre ZŠ s MŠ Dobrá Voda.

Za: 		5	
Proti: 		0
Zdržal sa: 	0 
Nehlasoval:	0

Uznesenie bolo schválené počtom hlasov 5.

10. Čerpanie rozpočtu obce Dobrá Voda za 1. polrok 2015

Starosta obce Dobrá Voda predložil prítomným čerpanie rozpočtu obce Dobrá Voda za 1. polrok 2015. Následne vyzval prítomných k diskusii. 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 44/2015

OZ v Dobrej Vode

berie na vedomie čerpanie rozpočtu obce Dobrá Voda za 1. polrok 2015.

Za: 			5
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 5.

11. Zámer prenájmu nehnuteľného majetku obce Dobrá Voda - reštaurácia

Starosta obce oboznámil poslancov so skutočnosťou, že k 31.12.2015 končí nájomná zmluva na prenájom nehnuteľného majetku obce Dobrá Voda – reštaurácia. Aby sa zabezpečil plynulý prechod prenájmu je nutné schváliť nové podmienky prenájmu uvedeného nehnuteľného majetku. Starosta predložil návrh, aby sa schválila cena prenájmu osobitne pre zastavané plochy a nádvoria a pre reštauráciu. Starosta obce navrhol cenu za rok na m2 pre reštauráciu v sume 15,00 eur a pre zastavané plochy a nádvoria 5,00 eur za rok na m2. Starosta obce vyzval prítomných k diskusii. 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 45/2015

OZ v Dobrej Vode

schvaľuje:
a)   cenu minimálne 15,00 eur/m2/rok za prenájom nebytového priestoru – reštaurácie, parcela č. 527/1  a cenu minimálne 5,00 eur/m2/rok za prenájom nebytového priestoru – zastavané plochy a nádvoria, parcela č. 527/2
b) zámer prenájmu nehnuteľného majetku obce Dobrá Voda – reštaurácia, parc. č. 527/1 vo výmere 502 m2 a zastavané plochy a nádvoria vo výmere 274 m2 na dobu 5 rokov od 1.1.2016 do 31.12.2020. 

Za: 			5
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 5.

12. Schválenie podnikania Ing. PhDr. Veroniky Opálekovej

Dňa 22.9.2015 bola doručená žiadosť o schválenie podnikania od Ing. PhDr. Veroniky Opálekovej. K žiadosti sa vyjadrila hlavná kontrolórka obce Ing. PhDr. Veronika Opáleková. Starosta vyzval prítomných k diskusii.

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 46/2015

OZ v Dobrej Vode

Schvaľuje hlavnej kontrolórke obce Dobrá Voda PhDr. Ing. Veronike Opálekovej podnikať alebo vykonávať inú zárobkovú činnosť, byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť..

Za: 			5
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 5.

13. Uznesenia OZ

Starosta obce požiadal predsedníčku návrhovej komisie Líviu Michaličkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

14.Diskusia

V tomto bode starosta obce Dobrá Voda informoval prítomných o poskytnutí dotácie pre obec Dobrá Voda  na opravu a rekonštrukciu budovy obecného úradu. Spolufinancovanie je vo výške 10 %. Taktiež obec Dobrá Voda prijala na základe žiadosti o platbu peňažné prostriedky vo výške 6555,00 eur za projekt „Modernizácia verejného osvetlenia v obci Dobrá Voda“. Obec sa opäť zapojila do programu podpory zamestnanosti v spolupráci s ÚPSVaR Trnava, kde získala prostriedky na zamestnanie jedného zamestnanca. Štát preplatí 85 % mzdových prostriedkov. Začiatkom septembra sme podali ďalšiu žiadosť o dotáciu na rozšírenie kamerového systému. Ďalším projektom je zberný dvor cez enviromentálny fond. Prvá časť kamerového systému by sa mala začať robiť začiatkom mesiaca október. Momentálne prebieha rekonštrukcia obecného úradu a rieši sa projekt ústredného kúrenia. 

15. Záver

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 


Zápisnicu zapísala: Lucia Piačková


Zapisovateľ zápisnice:	______________________________________

Overovatelia zápisnice:	______________________________________

				______________________________________



V Dobrej Vode, 22.09.2015


	_______________
	René Blanárik

